《过贾谊宅》
明代·张和

少年流落到湘濆，当世何人更惜君。身类楚囚非达者，书陈汉室但遗文。

空林落叶分秋霭，废井寒芜映夕曛。欲吊忠魂无觅处，岭猿回首不堪闻。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。